ગિરનાર અને સિંહને અલગ પાડી શકાય તેમ નથી. વર્ષોથી લાખો સહેલાણીઓ સિંહના દર્શન માટે ગિરનારના દેવળિયા પાર્કમાં ઉમટી પડે છે. જો કે, સ્થાનિકોને તો કેટલીક વાર એકદમ સરળતાથી સિંહના દર્શન જાહેર રસ્તાઓ પર જ થઈ જાય છે. ગીર સોમનાથ તેમજ જૂનાગઢમાં હવે સાવજરાજોનું ટહેલવા નીકળવું નવાઇની વાત નથી રહી. તમે રસ્તા પર જતા હોવ અને તમને સિંહણ તેના બચ્ચા સાથે લટાર મારતી જોવા મળે તો તમે શું કરો? તમારી પાસે એ દ્રષ્યને મોબાઇલમાં કેદ કરવાની ક્ષમતા બચે ખરી?